open-index/open-wikipedia-markdown huggingface dataset:
স্যান্ডি ব্রিজ

thumb|Bottom view of the same CPU
**স্যান্ডি ব্রিজ** () ইন্টেলের তৈরি মাইক্রোআর্কিটেকচারের একটি কোডনেম। ২০০৫ সালে ইন্টেল প্রথম এটি শুরু করে কম্পিউটারের কেন্দ্রীয় প্রক্রিয়াকরণ ইউনিট বা সিপিইউ-এর জন্যে। নেহালেম মাইক্রোআর্কিটেকচারের পরবর্তী উন্নত সংস্করণ হিসেবে স্যান্ডি ব্রিজ প্রস্তুত করা হয়। ২০০৯ সালে ইন্টেল একটি স্যান্ডি ব্রিজ প্রসেসর প্রথম প্রদর্শন করে এবং ২০১১ এর জানুয়ারিতে স্যান্ডি কোর ব্র্যান্ডের অধীনে ব্রিজ প্রযুক্তির প্রথম মাইক্রোপ্রসেসর বাজারে ছাড়ে। 

স্যান্ডি ব্রিজে ৩২ ন্যানোমিটার প্রক্রিয়াকরণ পদ্ধতি এবং সমতলীয় দুটি গেট বিশিষ্ট ট্রানজিস্টর ব্যবহৃত হয়েছে। স্যান্ডি ব্রিজের পরবর্তী সংস্করণ আইভি ব্রিজ মাইক্রোআর্কিটেকচারে ২২ ন্যানোমিটার পদ্ধতি ব্যবহৃত হয়েছে এবং এর ট্রানজিস্টরগুলি তিন গেট বিশিষ্ট। ২০১১ সালে ইন্টেল আইভি ব্রিজ প্রসেসর প্রথম প্রদর্শন করে।

## তথ্যসূত্র

## বহিঃসংযোগ
* Intel's AVX page
* 
* 
* 
* 
* 

বিষয়শ্রেণী:ইন্টেল মাইক্রোপ্রসেসর
বিষয়শ্রেণী:ইন্টেল এক্স৮৬ মাইক্রোপ্রসেসর
বিষয়শ্রেণী:২০১২-এর ভূমিকা
দৌলত উজির বাহরাম খান

**দৌলত উজির বাহরাম খান** (আনুমানিক ১৬শ শতক) মধ্যযুগীয় বাংলা কবি। তার প্রকৃত নাম ছিল আসা উদ্দীন। জন্ম চট্টগ্রাম জেলার ফতেয়াবাদ কিংবা জাফরাবাদে। তার পিতা মোবারক খান ছিলেন চট্টলাধিপতির উজির (মন্ত্রী)। তার প্রসিদ্ধ সাহিত্যকর্ম হচ্ছে লায়লী-মজনু এবং ইমাম বিজয়। তিনি শিক্ষাপ্রতিষ্ঠান থেকে তেমন শিক্ষা গ্রহণ করেননি, তবে তিনি স্বশিক্ষিত ছিলেন।

## কর্মজীবন
অল্প বয়সে তার পিতার মৃত্যু হলে চট্টগ্রামের অধিপতি নেজাম শাহ তার পিতার উজির পদে তাকে অভিসিক্ত করেন।

## সাহিত্য কর্ম
* লায়লী-মজনু প্রনয়োকাব্য
* ইমাম বিজয়
*জঙ্গনামা মার্সিয়া সাহিত্য

## তথ্যসূত্র

## বহিঃসংযোগ
*

বিষয়শ্রেণী:১৬শ শতাব্দীর বাঙালি কবি
বিষয়শ্রেণী:বাংলাদেশী কবি
বিষয়শ্রেণী:মধ্যযুগের কবি
বিষয়শ্রেণী:চট্টগ্রাম জেলার কবি
বিষয়শ্রেণী:চট্টগ্রাম জেলার লেখক
বিষয়শ্রেণী:বাঙালি পুরুষ কবি
বিষয়শ্রেণী:উজির
বিষয়শ্রেণী:বাংলা ভাষার কবি
বিষয়শ্রেণী:চট্টগ্রামের_ব্যক্তি
অ্যাডওয়ার্ড আর্থার বাটলার

থাম্ব|অ্যাডওয়ার্ড আর্থার বাটলার
লেফটেন্যান্ট কর্নেল **অ্যাডওয়ার্ড আর্থার বাটলার** (৪ জুলাই, ১৮৪৩-১৬ এপ্রিল, ১৯১৬) ছিলেন একজন ব্রিটিশ সেনাসদস্য ও পক্ষীবিদ। তার সম্মানে হিউমের প্যাঁচার (*Strix butleri*) দ্বিপদ নামকরণ করা হয়েছে।

বাটলার ওয়ারউইকশায়ারে ১৮৪৩ সালে জন্মগ্রহণ করেন। তিনি পড়াশোনা করেন ইটনে। একুশ বছর বয়সে তিনি সেনাবাহিনীতে যোগ দেন। তার কর্মক্ষেত্র ছিল জিব্রাল্টার, ভারত ও দক্ষিণ আফ্রিকা। ১৮৮৪ সালে রয়েল আইরিশ রাইফেলসের লেফটেন্যান্ট কর্নেল হিসেবে তিনি অবসর গ্রহণ করেন। তার পুত্র আর্থার লেনক্স বাটলারও ছিলেন একজন বিখ্যাত পক্ষীবিদ।

অ্যাডওয়ার্ড আর্থার বাটলার একজন দক্ষ পক্ষীবিদ, পক্ষী সংগ্রাহক ও ট্যাক্সিডার্মিস্ট ছিলেন। তার বিশাল সংগ্রহ ন্যাচারাল হিস্ট্রি মিউজিয়ামে সংরক্ষিত রয়েছে। এসব নমুনা অ্যালান অক্টোভিয়ান হিউম, লর্ড রথচাইল্ড ও আরও অনেকের মাধ্যমে সংরক্ষণ করা হয়েছিল।

## তথ্যসূত্র

## গ্রন্থপঞ্জি
* Biographies for Birdwatchers - Barbara and Richard Mearns 
* Obituary. Ibis 1916:644-645

বিষয়শ্রেণী:১৮৪৩-এ জন্ম
বিষয়শ্রেণী:১৯১৬-এ মৃত্যু
বিষয়শ্রেণী:ইটোন কলেজের শিক্ষিত মানযে
বিষয়শ্রেণী:রয়েল উলস্টার রাইফেলস অফিসার
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:রাগবির (শহর) মানুষ
বিষয়শ্রেণী:১৯শ শতাব্দীর ইংরেজ ব্যক্তি
বিষয়শ্রেণী:ঔপনিবেশিক ভারতে ব্রিটিশ ব্যক্তি
আফ্রিকার বালিহাঁস

**আফ্রিকার বালিহাঁস** (বৈজ্ঞানিক নাম: *Nettapus auritus*) Anatidae (অ্যানাটিডি) গোত্র বা পরিবারের অন্তর্গত *[[Nettapus]]* (নেট্টাপাস) গণের এক প্রজাতির ছোট আকারের হাঁস। পাখিটি আফ্রিকা মহাদেশের উত্তরাংশ ও দক্ষিণাংশের অল্প কিছু এলাকা বাদে বাকি সব অঞ্চলেই কমবেশি দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৭৮ লাখ বর্গ কিলোমিটার। পৃথিবীতে এদের মোট সংখ্যা তা এখনও জানা যায়নি। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

## চিত্রশালা

African Pygmy Goose.jpg
Okavango Delta, Botswana1.jpg
Scopus umbretta nest1.jpg
Nettapus auritus -Houston Zoo, USA-8a.jpg
African Pygmy Goose female RWD.jpg
African Pygmy Goose RWD.jpg

## তথ্যসূত্র

বিষয়শ্রেণী:আফ্রিকার পাখি
বিষয়শ্রেণী:জলচর পাখি
বিষয়শ্রেণী:অ্যাঙ্গোলার পাখি
বিষয়শ্রেণী:বেনিনের পাখি
বিষয়শ্রেণী:বতসোয়ানার পাখি
বিষয়শ্রেণী:বুর্কিনা ফাসোর পাখি
বিষয়শ্রেণী:বুরুন্ডির পাখি
বিষয়শ্রেণী:ক্যামেরুনের পাখি
বিষয়শ্রেণী:মধ্য আফ্রিকা প্রজাতন্ত্রের পাখি
বিষয়শ্রেণী:চাদের পাখি
বিষয়শ্রেণী:কঙ্গো প্রজাতন্ত্রের পাখি
বিষয়শ্রেণী:গণতান্ত্রিক কঙ্গো প্রজাতন্ত্রের পাখি
বিষয়শ্রেণী:কোত দিভোয়ারের পাখি
বিষয়শ্রেণী:জিবুতির পাখি
বিষয়শ্রেণী:বিষুবীয় গিনির পাখি
বিষয়শ্রেণী:ইরিত্রিয়ার পাখি
বিষয়শ্রেণী:ইথিওপিয়ার পাখি
বিষয়শ্রেণী:গ্যাবনের পাখি
বিষয়শ্রেণী:গাম্বিয়ার পাখি
বিষয়শ্রেণী:ঘানার পাখি
বিষয়শ্রেণী:গিনির পাখি
বিষয়শ্রেণী:গিনি-বিসাউয়ের পাখি
বিষয়শ্রেণী:কেনিয়ার পাখি
বিষয়শ্রেণী:লাইবেরিয়ার পাখি
বিষয়শ্রেণী:মাদাগাস্কারের পাখি
বিষয়শ্রেণী:মালাউইয়ের পাখি
বিষয়শ্রেণী:মালির পাখি
বিষয়শ্রেণী:মৌরিতানিয়ার পাখি
বিষয়শ্রেণী:মোজাম্বিকের পাখি
বিষয়শ্রেণী:নামিবিয়ারপাখি
বিষয়শ্রেণী:নাইজারের পাখি
বিষয়শ্রেণী:নাইজেরিয়ার পাখি
বিষয়শ্রেণী:রুয়ান্ডার পাখি
বিষয়শ্রেণী:সেনেগালের পাখি
বিষয়শ্রেণী:সিয়েরা লিওনের পাখি
বিষয়শ্রেণী:সোমালিয়ার পাখি
বিষয়শ্রেণী:দক্ষিণ আফ্রিকার পাখি
বিষয়শ্রেণী:সুদানের পাখি
বিষয়শ্রেণী:সোয়াজিল্যান্ডের পাখি
বিষয়শ্রেণী:টোগোর পাখি
বিষয়শ্রেণী:তাঞ্জানিয়ার পাখি
বিষয়শ্রেণী:উগান্ডার পাখি
বিষয়শ্রেণী:জাম্বিয়ার পাখি
বিষয়শ্রেণী:জিম্বাবুয়ের পাখি
বিষয়শ্রেণী:লেসোথোর পাখি
বিষয়শ্রেণী:সাঁউ তুমি ও প্রিন্সিপির পাখি
বিষয়শ্রেণী:নেট্টাপাস
বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:১৭৮৩-এ বর্ণিত পাখি
বিষয়শ্রেণী:পিটের বোডায়ের্ট কর্তৃক নামকরণকৃত ট্যাক্সা
অপারেশন গোল্ড

থাম্ব|টানেলের ভেতর একজন সোভিয়েত অফিসার।
**অপারেশন গোল্ড** (ব্রিটিশদের দ্বারা অপারেশন স্টপওয়াচ নামেও পরিচিত) হচ্ছে আমেরিকান গোয়েন্দা সংস্হা সিআইএ এবং ব্রিটিশ গোয়েন্দা সংস্হা সিক্রেট ইন্টেলিজেন্স সার্ভিস দ্বারা পরিচালিত একটি যৌথ অভিযান। ১৯৫০ এর দশকে বার্লিনে অবস্হিত সোভিয়েত আর্মির সদর দফতরের ল্যান্ডলাইন কমিউনিকেশনে আড়ি পাততে এ অভিযান চালানো হয়। সোভিয়েত নিয়ন্ত্রিত এলাকার দিকে কাটা হয় সুড়ঙ্গ। শুরতেই সোভিয়েত কর্তৃপক্ষ তাদের গুপ্তচর জর্জ ব্লেকের মাধ্যমে অপারেশনের খবর পেয়ে যায় এবং ১৯৫৬ সালে সুড়ঙ্গটি আবিষ্কার করে।

## তথ্যসূত্র

* British Garrison Berlin 1945 -1994, "No where to go", W. Durie .

## বহিঃসংযোগ

* A Preview on the Berlin Tunnel Exhibit in the AlliiertenMuseum
* Turning a Cold War Scheme into Reality - Engineering the Berlin Tunnel 
* The Berlin Tunnel article at ''The Cold War Museum''
* ''The International Spy Museum'', located in downtown, Washington, DC at 800 F Street, NW, has a Berlin tunnel exhibit

গোল্ড
অপারেশন গোল্ড
গোল্ড
অপারেশন গোল্ড
বিষয়শ্রেণী:সোভিয়েত ইউনিয়ন-যুক্তরাজ্যের সম্পর্ক
বিষয়শ্রেণী:সোভিয়েত ইউনিয়ন-মার্কিন যুক্তরাষ্ট্রের সম্পর্ক
বিষয়শ্রেণী:১৯৫৬-এ আন্তর্জাতিক সম্পর্ক
বিষয়শ্রেণী:সেন্ট্রাল ইন্টেলিজেন্স এজেন্সির অপারেশন
কোরেশী মাগন ঠাকুর

**কোরেশী মাগন ঠাকুর** (১৭শ শতক) জন্ম তারিখ ১৬০০ খ্রিস্টাব্দে ও মৃত্যুর তারিখ ১৬৬০ খ্রিস্টাব্দে। আরাকানের মধ্যযুগীয় বাংলা কবি। তার পৈতৃক বাসস্থান চট্টগ্রাম জেলার পটিয়া উপজেলার চক্রশালা। তার রচিত কাব্যগ্রন্থের নাম *[[চন্দ্রাবতী (কাব্য)|চন্দ্রাবতী]]*। তিনি সঙ্গীত ও অলঙ্কার শাস্ত্রে পণ্ডিত ছিলেন। আধুনিক গবেষণায় প্রমাণ হয়েছে তার জন্মস্থান সিলেটে। গবেষক অধ্যাপক মুহম্মদ আসাদ্দর আলীর এ গবেষণা জাতীয় স্বীকৃতি পেয়েছে।

## কর্মজীবন
মাগন ঠাকুরের পিতা বড়াই ঠাকুর (শ্রীবড় ঠাকুর) ছিলেন আরাকানের একজন মন্ত্রী। আরাকানের রাজা নরপিতজ্ঞি (১৬৩৮-১৬৪৫) বৃদ্ধ বয়সে তার একমাত্র কন্যার অভিভাবকত্বের ভার মাগন ঠাকুরের উপর ন্যস্ত করেন। রাজা নরপিতজ্ঞির মৃত্যুর পর রাজকন্যা থাদোমিন্তা মুখ্য পাটেশ্বরী হলে মাগন ঠাকুর মুখ্যপাত্রের (প্রধানমন্ত্রী) পদমর্যাদা লাভ করেন।

## সাহিত্য কর্ম
* ''চন্দ্রাবতী'' কাব্য
তারই নির্দেশ এবং অনুপ্রেরণায় আলাওল *পদ্মাবতী* কাব্য রচনা করেন।

## তথ্যসূত্র

## বহি:সংযোগ
* বাংলাপেডিয়া
*নবজাগরণ  অনলাইন জন্ম ও মৃত্যু তারিখ সংগ্রহ

বিষয়শ্রেণী:বাঙালি কবি
বিষয়শ্রেণী:মধ্যযুগের কবি
বিষয়শ্রেণী:চট্টগ্রাম জেলার কবি
বিষয়শ্রেণী:আরাকান রাজসভায় বাংলা কবি
বিষয়শ্রেণী:বাঙালি লেখক
প্রকৌশলী দিবস

**প্রকৌশলী দিবস** বিশ্বের দেশভেদে ভিন্ন ভিন্ন দিনে পালিত হয়। ২০০৯ সালের ২৫ নভেম্বর ওয়ার্ল্ড ফেডারেশন অব ইঞ্জিনিয়ারিং অর্গানাইজেশনের (ডব্লিউএফইও) প্রস্তাবানুসারে ইউনেস্কো ৪ মার্চকে “টেকসই উন্নয়নের জন্য ইউনেস্কো বিশ্ব প্রকৌশলী দিবস” হিসেবে ঘোষণা করে।

## দেশ অনুযায়ী তালিকা

## তথ্যসূত্র

বিষয়শ্রেণী:প্রকৌশল
বিষয়শ্রেণী:ডিসেম্বর উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:সেপ্টেম্বর উদ্‌যাপন
বিষয়শ্রেণী:আগস্ট উদ্‌যাপন
বিষয়শ্রেণী:জুলাই উদ্‌যাপন
বিষয়শ্রেণী:জুন উদ্‌যাপন
বিষয়শ্রেণী:মে উদ্‌যাপন
বিষয়শ্রেণী:এপ্রিল উদ্‌যাপন
বিষয়শ্রেণী:মার্চ উদ্‌যাপন
বিষয়শ্রেণী:ফেব্রুয়ারি উদ্‌যাপন
বিষয়শ্রেণী:জানুয়ারি উদ্‌যাপন
ওহীদুল আলম

**ওহীদুল আলম** (জন্ম: ১লা জানুয়ারি, ১৯১১-মৃত্যু: ১৯৯৮) কবি, লেখক ও একজন সাংবাদিক।  কথাশিল্পী মাহবুব উল আলম ছিলেন তাঁর জ্যেষ্ঠভ্রাতা।

## জন্ম ও শিক্ষাজীবন
তিনি ১৯১১ সালের ১লা জানুয়ারি চট্টগ্রাম জেলার হাটহাজারী উপজেলার ফতেয়াবাদ গ্রামে জন্ম গ্রান করেন। তার পিতা মৌলবী নসিহ উদ্দিন ও মাতা আজিমুন্নেসা। ৪ ভাই শমস উল আলম, মাহবুব উল আলম ও দিদারুল আলম, সর্বকনিষ্ঠ ওহীদুল আলম। তিনি ১৯৩৬ সালে চট্টগ্রাম কলেজ থেকে বি.এ. এবং ১৯৪০ সালে ঢাকা টিচার্স ট্রেনিং কলেজ থেকে বি.এড. পাশ করেন।

## কর্মজীবন
১৯৩৭ সালে তিনি সীতাকুন্ড হাই স্কুলে শিক্ষকতায় যোগদান করেন। ১৯৪০ সালে তিনি চট্টগ্রাম কলেজিয়েট স্কুলে সাহিত্যিক আবুল ফজলের লিভ ভ্যাকান্সিতে শিক্ষক হিসাবে কাজ করেন। ১৯৪৬ সালে তিনি ইসলামিক ইন্টারমিডিয়েট কলেজে (বর্তমানে সুকারী হাজী মোহাম্মদ মহসীন কলেজ) বাঙলার শিক্ষক হিসাবে যোগ দেন। ১৯৫৮ সালে তিনি চট্টগ্রাম কলেজিয়েট স্কুলে সহকারী শিক্ষক হিসাবে যোগ দেন। ১৯৭১ সালে তিনি চট্টগ্রাম টিচার্স ট্রেনিং কলেজে সুপারিন্টেন্ডেন্ট পদ থেকে অবসর নেন।

১৯৭২ সাল থেকে আমৃত্যু দেশকাল শীর্ষক একটি সাময়িক পত্রিকার সম্পাদক ছিলেন।

চট্টগ্রাম কলেজে অধ্যয়ন কালে ১৯৩২ সালে রাউজান সাহিত্য সম্মেলনে তার সাথে কবি নজরুলের পরিচয় হয় যেখানে তিনি নজরুলকে স্বরচিত কবিতা পড়ে শোনান। নজরুলের ব্যাপক উৎসাহে তিনি কলকাতায় মোহাম্মদী, বুলবুল, নবশক্তি, মুয়াজ্জিন ইত্যাদি পত্রিকায় গল্প লেখা শুরু করেন।

তিনি পাকিস্তান রাইটার্স গিল্ড এর সদস্য ছিলেন।

## সাহিত্য কর্ম
* কর্ণফুলীর মাঝি (কাব্য গাঁথা - ১৯৪৬)
* বকসু ফকির
* জোহরার প্রতীক্ষা (ছোটগল্প সমষ্টি -১৯৫১)
* বীরপুরুষ সোনাগাজী (১৯৫৪)
* শামীমা (১৯৫৩)
* সোনাগাজী (শিশু উপন্যাস-১৯৫৩)
* হালুয়া (শিশু উপন্যাস-১৯৫৩)
* পৃথিবীর পথিক (আত্মজীবনী- ১৯৭২)
* জোহরার প্রতীক্ষা ও অন্যান্য গল্প (১৯৭৮)
* চট্টগ্রামের শিক্ষা সাধনা (১৯৮০)
* চট্টগ্রামের ইতিহাস (১৯৮২)
* চট্টগ্রামের লোকসাহিত্য (১৯৮৫) (মূল বই ১৯৬৩ সালে লেখা)
* আবুল ফজলঃ সঙ্গ-প্রসঙ্গ ও সমকালীন কথা (১৯৮৭)
* বাংলা জীবনীকোষ (১৯৮৭)
* হালুয়া (শিশু নাট্য - ১৯৫৪)
* কোরানের মর্মবাণী (১৯৭৩)
* স্কুল কলেজে চৌত্রিশ বছর (১৯৭৩)
* কবি দিদারুল আলম (মুক্তধারা প্রকাশিত - ১৯৭৭)
* শামসুল আলম - জীবন কথা ও সাহিত্য কর্ম (১৯৮৭)
* আলোর পথে (কোরানের বিশ্লেষন- ১৯৯১)
*

## তথ্যসূত্র

## বহিঃসংযোগ
* 

বিষয়শ্রেণী:চট্টগ্রাম জেলার সাংবাদিক
বিষয়শ্রেণী:১৯১১-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:বাঙালি কবি
বিষয়শ্রেণী:বাংলাদেশী কবি
বিষয়শ্রেণী:চট্টগ্রাম জেলার কবি
বিষয়শ্রেণী:চট্টগ্রাম জেলার লেখক
বিষয়শ্রেণী:বাঙালি লেখক
আলুলা

থাম্ব|আলুলা (রঙিন অংশ)
[থাম্ব|ডান|250px|পূর্ণবয়স্ক [টেকো ঈগল|টেকো ঈগলের (*Haliaeetus leucocephalus*) অবতরণ, এর বাম ডানার বাড়তি অংশটিই আলুলা নামে পরিচিত।]]

**আলুলা** বা **বাস্টার্ড উইং** বলতে কয়েক প্রজাতির আধুনিক (এবং বিলুপ্ত) পাখির ডানার অন্তঃস্থ অভিক্ষেপ আকারের অতিরিক্ত আরেকটি ছোট ডানাকে বোঝায়। আলুলা শব্দটি লাতিন আর এর অর্থ হচ্ছে *ক্ষুদে ডানা*। মূলত লাতিন *ala* (ডানা) শব্দটির অপভ্রংশ হল আলুলা। প্রজাতিভেদে এটি তিন থেকে পাঁচটি পালক নিয়ে গঠিত। আলুলার পালকগুলোর সন্নিবেশ অনেকটা মূল ডানার মতোই; মূল ডানায় যেমন পালকগুলো অর্ধবৃত্তাকারে সন্নিবেশিত থাকে, আলুলার ক্ষেত্রেও পালকগুলো অর্ধবৃত্তাকারে থাকে।

## কার্যকারিতা

ওড়ার গতি নিয়ন্ত্রণের কাজে আলুলা ব্যবহৃত হয়। বেশিরভাগক্ষেত্রে গতি রোধ করার জন্য বা অবতরণের জন্য আলুলা ব্যবহৃত হয়। এক্ষেত্রে ডানার বিপরীতে আলুলা মেলে ধরে পাখিরা তাদের গতি নিয়ন্ত্রণ করে। আবার ওড়ার সময় ডানার তুলনায় আলুলা ঈষৎ বাঁকা করে ওড়াকে সহজ ও মসৃণ করা যায়। এর কাজ অনেকটা উড়োজাহাজের স্লেটের মত। সরাসরি ঝাঁপ দেওয়ার সময় আলুলা ডানার সাথে গুটিয়ে রাখা হয়।

## তথ্যসূত্র

## গ্রন্থপঞ্জি
* 
* 
* 

বিষয়শ্রেণী:পক্ষিবিজ্ঞান
বিষয়শ্রেণী:পাখির শারীরস্থান
বিষয়শ্রেণী:পালক
ফাঁদ-সীমা পদ্ধতি

**ফাঁদ-সীমা পদ্ধতি** নির্দিষ্ট কিছু গোত্রের অন্তর্গত নির্দিষ্ট কয়েকটি প্রজাতির পাখির শিকার ধরা বা খাদ্য আহরণের একটি পদ্ধতি। কাঠঠোকরা আর হামিংবার্ডেরা এ পদ্ধতিটি অবলম্বন করে খাদ্য আহরণ করে। এ পদ্ধতিতে পাখিরা একটি নির্দিষ্ট সীমার মধ্যে অবস্থিত বাছাই করা কয়েকটি বৃক্ষ, পুষ্প অথবা স্থানের মধ্যে খাবার অনুসন্ধান করে বেড়ায়।

যেমন হামিংবার্ড মধুর খোঁজে নির্দিষ্ট কিছু ফুলগাছে ঘুরে বেড়ায়, এই গাছগুলো তাদের ফাঁদ-সীমা।

## তথ্যসূত্র

বিষয়শ্রেণী:পক্ষিবিজ্ঞান
বিষয়শ্রেণী:পক্ষিবিজ্ঞানসম্বন্ধীয় পরিভাষা
বিষয়শ্রেণী:পাখির খাওয়ান
বিষয়শ্রেণী:খাদ্যগ্রহণ আচরণ
যুগ্ম শব্দ

**যুগ্ম শব্দ** বা **জোড়া শব্দ** হলে দুটো আলাদা শব্দ একসঙ্গে পাশাপাশি ব্যবহার করা হয় বিশেষ অর্থ বোঝাবার জন্যে অথবা কোনো অর্থের ওপরে জোর দেবার জন্যে। শুক-সারি হলো যুগ্ম শব্দ বা জোড়া শব্দ। এখানে দুটো শব্দেরই আলাদা অর্থ বর্তমান থেকে পাশাপাশি ব্যবহার করা হয় বিশেষ অর্থে। শুক ও সারি হলো শুক-সারি, কিন্তু এরা সমাসবদ্ধ নয়।

## উদাহরণ
আকাশ পাতাল, আপদ বিপদ, আসমান জমিন, আসা যাওয়া, উত্থান পতন, কচি কাঁচা, কথা বার্তা, কাঁচা মিঠে, কামিনী কাঞ্চন, গ্রহ তারা, চন্দ্র - সূর্য, জোয়ার ভাটা, জীবন মরণ, জীবন মৃত্যু, ঝড়-বৃষ্টি, টাকা পয়সা, ডাকিনি যোগিনী, তাল তমাল, নদী নালা, নন্দী ভৃঙ্গী, নয় ছয়, নাওয়া খাওয়া, বাদ প্রতিবাদ, বিকি কিনি, বেলা অবেলা, ভাঙ্গা গড়া, মান অপমান, মেরে কেটে, মৌন মুখর, রাক্ষস খোক্ষস, রাগ অনুরাগ, রাগ রাগিনী, রাত দিন, লাফ ঝাপ, হংস মিথুন, শাল পিয়াল, শুক সারি, সাঁঝ সকাল, সুখ দুক্ষ, সুর অসুর।

## যুগ্ম শব্দ নয়
দুটো শব্দ সমাস বদ্ধ হবার পরে একক পদ হিসেবে ব্যবহার করে এবং সেক্ষেত্রে সেই পদ একটা তৃতীয় অর্থ বহন করে যেখানে সমাস বদ্ধ হবার আগের শব্দ দুটোর আলাদা মানে আর বর্তমান থাকে না। সেই মত রবি-কিরণ হলো রবির কিরণ যেখানে সমাস বদ্ধ হবার পরে রবি আর কিরণ এর আলাদা অর্থ বর্তমান থাকে না। সেই ভাবেই বিধূ-মুখী, সূর্য-সাক্ষী, তুষার-ধবল এই ধরনের শব্দগুলো যুগ্ম শব্দ হবে না কারণ এগুলো সমাস বদ্ধ পদ।

বিপরীত লিঙ্গ অর্থে দ্বন্দ্ব সমাস বদ্ধ পদ হলো জায়া ও পতি মিলে দম্পতি। সমাস বদ্ধ হয়ে যাবার পরে দম্পতির একটা তৃতীয় অর্থ দাড়ায় এবং একক পদ হিসেবে ব্যবহৃত হয়। নট ও নটী মিলে হলো নট-নটী যেটা যুগ্ম শব্দ বা নন্দী ও ভৃঙ্গী মিলে নন্দী-ভৃঙ্গী। কিন্তু যিনি রাম তিনি ই কৃষ্ণ সমাস বদ্ধ হবার পরে রামকৃষ্ণ হলে আর যুগ্ম শব্দ থাকে না. কারণ এখানে রামকৃষ্ণ তৃতীয় একজনকে নির্দেশ করছে। জোড়া শব্দ পাশাপাশি ব্যবহৃত কিন্তু সমাস ই বদ্ধ হয় না।

## উদাহরণ
অদল-বদল, জল-টল, খাওয়া-দাওয়া, আদার-বাদার এই ধরনের শব্দ গুলো যুগ্ম শব্দ নয়। এক্ষেত্রে একটা শব্দের কোনো অর্থ থাকে না কিন্তু ধ্বনি গত মিল থাকার জন্যে অন্য অর্থ যুক্ত শব্দ টির সঙ্গে একসঙ্গে ব্যবহৃত হয় বা উচ্চারিত হয়। এগুলোকে অনুকারী শব্দ বলে।

মেঘে

বিষয়শ্রেণী:শব্দ (ধ্বনি)
কালো সোমবার

থাম্ব|ওয়ারশায় কালো সোমবার
**কালো সোমবার** () বলতে সোমবারে বিশ্বব্যাপী সংঘটিত বিভিন্ন ঐতিহাসিক ঘটনাপঞ্জিকে নির্দেশ করে।

## ঐতিহাসিক ঘটনাবলী
* ১৯২৯ সালের ২৮ অক্টোবর - যুক্তরাষ্ট্রে ওয়াল স্ট্রীটের শেয়ার বাজারের মূল্য সূচক ডো জোন্স শিল্প গড় একদিনে সর্ব্বোচ্চ মূল্য হারায়, যা ৩৮.৩৩ পয়েন্ট বা ১৩%; অর্থনীতি সম্পর্কিত আলোচনায় এটি কালো সোমবার (১৯২৯) হিসাবে পরিচিত।
* ১৯৮৭ সালের ১৯ অক্টোবর - বিশ্বব্যাপী শেয়ার বাজারের মূল্য সূচকের মান খুব অল্প সময়ে সর্ব্বোচ্চ পতন ঘটে; অর্থনীতি সম্পর্কিত আলোচনায় এটি কালো সোমবার (১৯৮৭) হিসাবে পরিচিত।
* ১৯৯০ সালের ৮ অক্টোবর - জেরুজালেম নগরের আল আকসা মসজিদ প্রাঙ্গনে সংগঠিত গণহত্যা, যা কালো সোমবার নামে পরিচিত।

## তথ্যসূত্র

বিষয়শ্রেণী:সোমবার
বিষয়শ্রেণী:দিন
মোহাম্মদ বিলাল উদ্দিন

**মো. বিলাল উদ্দিন** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মো. বিলাল উদ্দিনের জন্ম জামালপুর জেলার সদর উপজেলার নরুন্দি ইউনিয়নের নরুন্দি গ্রামে। তাঁর বাবার নাম ছাবেদ আলী সরকার এবং মায়ের নাম জায়তুন নেছা। তাঁর স্ত্রীর নাম জুবেদা খাতুন। তাঁদের তিন মেয়ে, দুই ছেলে।

## কর্মজীবন
মো. বিলাল উদ্দিন চাকরি করতেন পাকিস্তানি সেনাবাহিনীতে। ১৯৭১ সালে কর্মরত ছিলেন চট্টগ্রাম ইস্ট বেঙ্গল রেজিমেন্টাল সেন্টারে (ইবিআরসি)। ২৫ মার্চ রাতে পাকিস্তানি সেনাবাহিনীর বালুচ রেজিমেন্ট ইবিআরসিতে আক্রমণ করে। সে সময় তাঁরা নিরস্ত্র অবস্থায় ঘুমিয়ে ছিলেন। পাকিস্তান সেনাবাহিনীর আক্রমণে ইবিআরসিতে অবস্থানরত বেশির ভাগ নিহত হন। অল্পসংখ্যক বেঁচে যান। তিনি বেঁচে যান এবং পালিয়ে যেতে সক্ষম হন। পরে ভারতে গিয়ে মুক্তিযুদ্ধে যোগ দেন। ১১ নম্বর সেক্টরে পর্যবেক্ষক হিসেবে দায়িত্ব পালন করেন।

## মুক্তিযুদ্ধে ভূমিকা
১৯৭১ সালের সেপ্টেম্বর মাসে শেরপুরের নালিতাবাড়ির মরিচপুরানে এলাকায় মুক্তিবাহিনীর ১১ নম্বর সেক্টরে অবস্থানরত মো. বিলাল উদ্দিন খবর পেলেন, পাকিস্তানি সেনাবাহিনী ও তাদের সহযোগীরা তাঁর এলাকায় ব্যাপক অত্যাচার-নির্যাতন চালাচ্ছে। পরে আরও কয়েক দিন তিনি একই খবর পেলেন। এরপর নিজেকে স্থির রাখতে পারলেন না। সিদ্ধান্ত নিলেন, নিজ গ্রামবাসীকে সাহস জোগাতে তিনি তাঁর নিজ এলাকায় যাবেন। তারপর একদিন মো. বিলাল উদ্দিন দিনের বেলা ভারতের ঢালু থেকে রওনা হলেন। তাঁর সঙ্গে ৩৫ থেকে ৩৬ জন মুক্তিযোদ্ধা। তাঁদের দলনেতা তিনি। তাঁদের কাছে অস্ত্র বলতে স্টেনগান, রাইফেল আর হ্যান্ড গ্রেনেড। ভারী কোনো অস্ত্র নেই। সীমান্ত পেরিয়ে মো. বিলাল উদ্দিন সহযোদ্ধাদের নিয়ে এগিয়ে যাচ্ছেন। কোথাও মানুষজন নেই। পথে পড়ল বিরাট এক খোলা ময়দান। হঠাৎ তাঁরা দেখতে পেলেন, সেই খোলা ময়দানের ভেতর কয়েকটি গরুর গাড়ি। সঙ্গে একদল পাকিস্তানি সেনা ও রাজাকার। গাড়িতে নানা জিনিসপত্র। পাকিস্তানি সেনারাও হয়তো তাঁদের দেখতে পেয়েছে। আচমকা শত্রুর সামনে পড়ে ভ্যাবাচ্যাকা মুক্তিযোদ্ধারা। তাঁরা মাত্র প্রশিক্ষণ শেষ করেছেন। যুদ্ধে অংশ নেননি। একমাত্র মো. বিলাল উদ্দিন পেশাদার সৈনিক। তবে তিনিও রেকি (পর্যবেক্ষণ) দলের সদস্য। সরাসরি যুদ্ধ না করে ছদ্মবেশে দেশের ভেতরে রেকি করেন। পাকিস্তানি সেনা ও রাজাকাররা তাঁদের দিকে এগিয়ে আসছে। মুক্তিযোদ্ধারা নিরাপদ আশ্রয়ে যাওয়ার জন্য উদগ্রীব। মো. বিলাল উদ্দিন মনোবল হারালেন না। তবে তিনি দ্বিধাগ্রস্ত; সরাসরি যুদ্ধে লিপ্ত হবেন কি না, সিদ্ধান্ত নিতে পারছেন না। শেষে সহযোদ্ধাদের বাঁচাতে সিদ্ধান্ত নিলেন সরাসরি যুদ্ধ না করার। সহযোদ্ধাদের বললেন, তিনি একাই পাকিস্তানিদের মোকাবিলা করবেন। তখন তাঁর সহযোদ্ধারা নিরাপদ স্থানে সরে যাবেন। তারপর পাকিস্তানি সেনা ও রাজাকাররা কাছাকাছি আসামাত্র তিনি তাঁর অস্ত্র দিয়ে গুলি করতে থাকেন। পাকিস্তানিরাও পাল্টা গুলি শুরু করে। মো. বিলাল উদ্দিন ছিলেন গাছের আড়ালে ও নিরাপদ স্থানে। আর পাকিস্তানি সেনা ও রাজাকারেরা খোলা মাঠে। গুলি বিনিময়ে পাকিস্তানি সেনা ও রাজাকার বেশ কয়েকজন হতাহত হলো। এরপর তিনি দ্রুত ওই এলাকা থেকে সরে পড়েন। তাঁর সহযোদ্ধারা আগেই সরে পড়েছেন।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জামালপুর জেলার ব্যক্তি
পক্ষিবিজ্ঞানের ইতিহাস

thumb|প্রাচীন মিশরীয় চিত্র: জলাভূমিতে পাখি শিকার (খ্রিস্টপূর্ব ১৪২২-১৪১১ অব্দ)
পক্ষীবিজ্ঞান বা পক্ষীবিদ্যা জীববিজ্ঞানের একটি শাখা যেটি শুধুমাত্র পাখি এবং পাখি সম্পর্কিত বিভিন্ন বিষয়াদি নিয়ে গবেষণা ও অধ্যয়নের কাজে ব্যবহৃত হয়। বহু বছর ধরে মানুষ পাখি নিয়ে গবেষণা করছে। পরিবেশবিজ্ঞান, শারীরতত্ত্ব, শারীরবৃত্ত, জীবাশ্মবিজ্ঞান, বিবর্তনীয় জীববিজ্ঞান, অণুজীববিজ্ঞান ইত্যাদির সাথে পক্ষীবিজ্ঞান ওতপ্রোতভাবে জড়িত এবং বিজ্ঞানের এসব শাখার উন্নয়নের সাথে সাথে পক্ষীবিজ্ঞানেরও প্রভূত উন্নতি সাধিত হয়েছে।

পক্ষীবিজ্ঞানের প্রাথমিক দিকে পাখিদের ছবি আঁকা হত আর সেসব ছবির সংগ্রহ থেকে খুব কম পরিমানের বই-পুস্তক প্রকাশিত হত। আধুনিককালে প্রকাশনা ও আলোকচিত্রের ক্ষেত্রে ব্যাপক প্রযুক্তিগত উন্নয়ন সাধিত হয়েছে। ফলে পাখি বিষয়ে অসংখ্য তথ্যসম্বৃদ্ধ ও আলোকচিত্রবহুল গ্রন্থ প্রকাশ করা সম্ভব হয়েছে। পক্ষীবিজ্ঞানের গ্রন্থগত উন্নয়ন হওয়ায় বিশ্বব্যাপী পাখি নিয়ে নাড়াচাড়া একটি সহজলভ্য শখে পরিণত হয়েছে।

## প্রাচীন যুগ

প্রাচীন যুগ থেকেই মানুষের সাথে পাখপাখালির নিবিড় সম্পর্ক রয়েছে। ইসরায়েলের প্রস্তর যুগের এক কুঁড়েঘরে ৮০টিরও বেশি প্রজাতির পাখির হাড় খুঁজে পাওয়া গেছে। প্রাচীন গুহাচিত্রগুলোতে পাখির চিত্র পাখির প্রতি তখনকার মানুষের আগ্রহের ব্যাপারটি টের পাওয়া যায়। প্রাচীন যুগে মানুষের সাথে পাখির সম্পর্ক ছিল আসলে খাদ্য-খাদকের সম্পর্ক।

## প্রাথমিক অবদান

অ্যারিস্টটল পাখিদের প্রথম বৈজ্ঞানিক তালিকা করেন। তাঁর তালিকায় ১৭০টি প্রজাতি স্থান পেয়েছিল। পরবর্তীকালে প্লিনি তাঁর *ইস্তোরিয়া নাতুরালেস* গ্রন্থে অন্যসব প্রাণীর সাথে পাখিরও বিবরণ প্রদান করেন।

## তথ্যসূত্র

## অন্যান্য উৎস
* 
* 
* (Reprinted from the 1884 Encyclopædia Britannica)
* 
* 

বিষয়শ্রেণী:পক্ষিবিজ্ঞান
কুমার ধর্মসেনা

**কুমার ধর্মসেনা** (; জন্ম ২৪ এপ্রিল, ১৯৭১) শ্রীলঙ্কার কলম্বোয় জন্মগ্রহণকারী শ্রীলঙ্কা ক্রিকেট দলের প্রাক্তন ক্রিকেটার। বর্তমানে তিনি আন্তর্জাতিক ক্রিকেটে আম্পায়ার হিসেবে দায়িত্ব পালন করছেন। ১৯৯৬ সালের বিশ্বকাপ ক্রিকেট জয়ী শ্রীলঙ্কা দলের খেলোয়াড় ছিলেন। তার ডাক নাম **আনডুয়ান**, তার পুরো নাম *হেন্ডুনেতিগ দীপ্তি প্রিয়ন্থা কুমার ধর্মসেনা*।

বছরের সেরা আম্পায়ার হিসেবে তিনি ২০১২ সালের আইসিসি পুরস্কার লাভ করেন।

## খেলোয়াড়ী জীবন
কিশোর বয়সে নালন্দা কলেজ কলম্বোতে থাকা অবস্থায় ক্রিকেট খেলায় অংশগ্রহণের মাধ্যমে ক্রীড়াজীবনের সূচনা ঘটে ধর্মসেনার। তিনি ডানহাতি ব্যাটসম্যান এবং ডানহাতি অফ ব্রেক বোলার ছিলেন। আন্তর্জাতিক ক্রিকেটে তার প্রথম অভিষেক ঘটে ১৯৯৩ সালে দক্ষিণ আফ্রিকার বিরুদ্ধে।

তার বোলিংয়ের ভঙ্গীমাই তাকে একদিনের খেলার উপযোগী করে তোলে। সাম্প্রতিক সময়ে তিনি ভাল ব্যাটসম্যানেরও পরিচয় দিয়েছিলেন। কিন্তু ১৯৯৮ সালে আইসিসি কর্তৃপক্ষ সন্দেহজনক বোলিং ভঙ্গীমার দরুন ডেকে পাঠায় তাকে। জুলাই, ২০০০ সালে বিষয়টি নিষ্পত্তি হওয়ায় তিনি দলে ঠাঁই পেয়েছেন কিন্তু পরবর্তীকালে খুব কম সময়ই তাকে টেস্ট ক্রিকেট খেলতে দেখা গিয়েছিল।

১৯৯৩ সালে ধর্মসেনা ৫৯তম ক্রিকেটার হিসেবে দক্ষিণ আফ্রিকা দলের বিরুদ্ধে কলম্বোর সিংহলীজ স্পোর্টস ক্লাবে টেস্ট ক্রিকেট খেলতে নামেন।

## আম্পায়ারিং
২০০৬ সালে ক্রিকেট জীবন থেকে অবসর নেন। এরপর তিনি আম্পায়ারের তালিকায় নাম লেখান। ২০১১ সালের বিশ্বকাপ ক্রিকেটে আম্পায়ারিত্ব করেন। একই বছর তিনি আইসিসি আম্পায়ারের এলিট প্যানেলে অন্তর্ভুক্ত হন।

১৬ আগস্ট, ২০১২ তারিখে লর্ডসে অনুষ্ঠিত ইংল্যান্ড বনাম দক্ষিণ আফ্রিকার মধ্যকার ৩ টেস্ট সিরিজের চূড়ান্ত টেস্টে রড টাকার তৃতীয় আম্পায়াররূপে দায়িত্ব পালনকালে খুবই বিতর্কিত সিদ্ধান্ত দেন। ইংরেজ বোলার স্টিভেন ফিন জাক ক্যালিসের বিরুদ্ধে লেগ সাইডে ক্যাচের মাধ্যমে আউটের আবেদন জানালে আম্পায়ার হিসেবে তিনি নট আউট ঘোষণা দেন। পরবর্তীতে ইংল্যান্ড ক্রিকেট দল সিদ্ধান্তের বিরুদ্ধে পুণর্বিবেচনার আবেদন জানালে রড টাকার আউট হিসেবে ঘোষণা করেন; কিন্তু তিনি ক্যালিস কর্তৃক ব্যাটের নীচ থেকে হাতের সংস্পর্শ না থাকার বিষয়টি বিবেচনায় আনেননি।

## তথ্যসূত্র

## বহিঃসংযোগ

* 
* Kumara Dharmasena - a cricket umpire
* Kumar Dharmasena - the schoolboy star 1989 figured prominently in World Cup win 1996

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:নর্থ সেন্ট্রাল প্রভিন্সের ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার
বিষয়শ্রেণী:শ্রীলঙ্কান টেস্ট ক্রিকেট আম্পায়ার
বিষয়শ্রেণী:শ্রীলঙ্কান ওডিআই ক্রিকেট আম্পায়ার
বিষয়শ্রেণী:শ্রীলঙ্কান টি২০আই ক্রিকেট আম্পায়ার
বিষয়শ্রেণী:নালন্দা কলেজের (কলম্বো) প্রাক্তন শিক্ষার্থী
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:ক্রিকেট আম্পায়ার
বিষয়শ্রেণী:দেশবন্ধু
জর্জ শ'

**জর্জ শ**' (১০ ডিসেম্বর, ১৭৫১-২২ জুলাই, ১৮১৩) একজন ইংলিশ উদ্ভিদবিজ্ঞানী ও প্রাণিবিজ্ঞানী।

## জীবন
জর্জ শ' ১৭৫১ সালে ইংল্যান্ডের বাকিংহ্যামে জন্মগ্রহণ করেন। ১৭৭২ সালে অক্সফোর্ডের ম্যাগডালিন হল থেকে তিনি এম এ ডিগ্রি অর্জন করেন। চিকিৎসক হিসেবে তিনি তার কর্মজীবন শুরু করেন। ১৭৮৬ সালে তিনি অক্সফোর্ড বিশ্ববিদ্যালয়ের উদ্ভিদবিজ্ঞান বিভাগের সহকারী অধ্যাপক হিসেবে যোগ দেন। ১৭৮৮ সালে প্রতিষ্ঠিত লিনিয়ান সোসাইটির অন্যতম প্রতিষ্ঠাতা জর্জ শ'। ১৭৮৯ সালে তিনি রয়েল সোসাইটির ফেলো নির্বাচিত হন।

১৭৯১ সালে শ' ব্রিটিশ মিউজিয়ামের প্রাকৃতিক ইতিহাস বিভাগের সহকারী রক্ষক হিসেবে যোগ দেন। ১৮০৬ সালে তিনি প্রধান রক্ষক অ্যাডওয়ার্ড হুইটেকার গ্রে'র স্থলাভিষিক্ত হন। তিনি লক্ষ্য করেন, ব্রিটিশ মিউজিয়ামে হান্স স্লোনের দান করা অধিকাংশ নমুনাই বেশ খারাপ অবস্থায় রয়েছে। তিনি সেগুলো রক্ষা করার চেষ্টা করেন, তবে অধিকাংশক্ষেত্রেই ব্যর্থ হন। আমৃত্যু তিনি জাদুঘরের রক্ষক হিসেবে কর্মরত থাকেন। তার মৃত্যুর পর চার্লস কনিগ তার স্থলাভিষিক্ত হন।

## গ্রন্থপঞ্জি

* Mullens and Swann - *A Bibliography of British Ornithology* (1917)
* William T. Stearn - *The Natural History Museum at South Kensington* 

বিষয়শ্রেণী:পক্ষিবিজ্ঞানী
বিষয়শ্রেণী:১৭৫১-এ জন্ম
বিষয়শ্রেণী:১৮১৩-এ মৃত্যু
বিষয়শ্রেণী:ইংরেজ প্রাণিবিজ্ঞানী
বিষয়শ্রেণী:রয়েল সোসাইটির সভ্য
আবদুল মমিন

শহীদ **আবদুল মমিন** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
শহীদ আবদুল মমিনের জন্ম কুমিল্লা জেলার চান্দিনা উপজেলার সহিলপুর ইউনিয়নের পিপুইয়া গ্রামে। তিনি অবিবাহিত ছিলেন। তার বাবার নাম আবদুল মোতালেব এবং মায়ের নাম তৈয়বুন নেছা।

## কর্মজীবন
আবদুল মমিন ১৯৭১ সালে পড়াশোনা করতেন। কুমিল্লা ভিক্টোরিয়া কলেজের উচ্চমাধ্যমিক ক্লাসের শেষ বর্ষের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে এপ্রিল মাসের শেষ দিকে ভারতে যান। প্রশিক্ষণ নিয়ে যুদ্ধ করেন ২ নম্বর সেক্টরে। তিনি বেশ কয়েকটি যুদ্ধে অংশ নেন।

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ঢাকায় আক্রমণের জন্য মুক্তি ও মিত্রবাহিনীর কুমিল্লা জেলার দাউদকান্দির নিয়ন্ত্রণ নেওয়াটা ছিল জরুরি। সামরিক দিক থেকে দাউদকান্দির অবস্থান ছিল অত্যন্ত গুরুত্বপূর্ণ। এ জন্য যৌথ বাহিনীর দুটি দল দাউদকান্দি অভিমুখে অভিযান শুরু করে। একটি দল চৌদ্দগ্রাম-পরিকোট-লাকসাম অক্ষ ধরে যাত্রা রওনা হয়। অপর দল ৫ ডিসেম্বর রাজাপুর-জাফরগঞ্জ-চান্দিনা অক্ষ ধরে যাত্রা শুরু করে। ৭ ডিসেম্বর সকালে তারা জাফরগঞ্জে পৌঁছায়। এখানে যৌথ বাহিনীর সঙ্গে যোগ দেন আবদুল মমিনসহ স্থানীয় গেরিলা মুক্তিযোদ্ধারা। ওই দিনই তারা পাকিস্তান সেনাবাহিনীর ইলিয়টগঞ্জের প্রতিরোধ ভেঙে চান্দিনার বেশির ভাগ অংশের নিয়ন্ত্রণ নেন। এরপর যৌথ বাহিনী অগ্রসর হয় দাউদকান্দির দিকে। আর আবদুল মমিনসহ স্থানীয় মুক্তিযোদ্ধারা থাকেন ইলিয়টগঞ্জের প্রতিরক্ষায়। ১৩ ডিসেম্বর দাউদকান্দিতে যৌথ বাহিনী ও পাকিস্তান সেনাবাহিনী; দুই পক্ষের মধ্যে গুলিবিনিময় ও আক্রমণ, পাল্টা আক্রমণ চলতে থাকে। এ দিন পাকিস্তান সেনাবাহিনীর বিচ্ছিন্ন একটি অংশ হঠাৎ ইলিয়টগঞ্জের দিকে অগ্রসর হওয়ার চেষ্টা করে। আবদুল মমিনরা পাকিস্তান সেনাবাহিনীর ওই দলকে সাহসিকতার সঙ্গে প্রতিহত করেন। এদিকে ইলিয়টগঞ্জে মুক্তিযোদ্ধারা আক্রান্ত হয়েছেন শুনে দাউদকান্দিতে অবস্থানরত মিত্রবাহিনীর একটি অংশ ইলিয়টগঞ্জে এগিয়ে এসে গোলাগুলি করতে থাকে। গোলন্দাজ দলও গোলাবর্ষণ শুরু করে। মিত্রবাহিনীর এই গোলা এসে পড়ে মুক্তিযোদ্ধাদের ওপর। এতে আবদুল মমিন ও তার সহযোদ্ধারা পড়েন চরম সংকট ও বিভ্রান্তিতে। তারা প্রথমে মনে করেছিলেন পাকিস্তান সেনাবাহিনী তাদের আক্রমণ করেছে। সে জন্য তারা নিজেদের প্রতিরক্ষা অবস্থানে থেকে পাল্টা আক্রমণের প্রস্তুতি নিতে থাকেন। পরে জানতে পারেন মিত্রবাহিনী গোলাগুলি বর্ষণ করছে। তখন তারা নিজেদের জীবন বাঁচাতে ছোটাছুটি করে নিরাপদ আশ্রয়ে যাওয়ার চেষ্টা করেন। আবদুল মমিন যেখানে ছিলেন, সেখানে পাশেই ছিল একটি বড় ডোবা। তিনি সেই ডোবাকে নিরাপদ ভেবে সেখানে যাওয়ার সময় গোলার স্প্লিন্টার এসে লাগে তার শরীরে। গুরুতর আহত হয়ে তিনি গড়িয়ে পড়েন ডোবার পানিতে। তখন সেখানে আর কেউ ছিল না। একটু পর নিভে যায় তার জীবনপ্রদীপ। সেদিন আবদুল মমিনের সহযোদ্ধারা সবাই নিজেদের জীবন বাঁচাতে সক্ষম হলেও তিনি শহীদ হন। তবে সহযোদ্ধা কয়েকজন আহত হন। অবস্থা স্বাভাবিক হলে তার সহযোদ্ধারা একত্র হন। তখন তাকে না পেয়ে তারা খুঁজতে শুরু করেন। পরে ওই ডোবায় গিয়ে তাকে পান। এরপর সহযোদ্ধারা আবদুল মমিনের মরদেহ উদ্ধার করে পাঠিয়ে দেন বাড়িতে। ওই এলাকাতেই ছিল তার গ্রামের বাড়ি। তাকে সমাহিত করা হয় পারিবারিক কবরস্থানে।

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
পূর্ব ভারতীয় দ্বীপপুঞ্জ

thumb|300px|উইলিয়াম ড্যামপায়ারের ম্যাপ, ১৬৯৭

ভারতীয় উপমহাদেশ বা দক্ষিণ এশিয়া, দক্ষিণ-পূর্ব এশিয়া, তৎসংলগ্ন দ্বীপসমূহ ও ওশেনিয়ার দ্বীপসমূহকে সম্মিলিতভাবে **পূর্ব ভারতীয় দ্বীপপুঞ্জ** বা **ইস্ট ইন্ডিজ** বলা হয়। ষোড়শ শতকের দিকে ইউরোপীয়রা পুরো অঞ্চলটিকে এ নামে ডাকত। ভারতের ও হিমালয়ের উত্তরের দেশ চীন, জাপান ও কোরিয়াকে এ তালিকা থেকে বাদ দেওয়া হয়েছে।

*ইন্ডিজ* শব্দটি এসেছে *ইন্ডিয়া* থেকে। *ইন্ডিয়া* আবার উদ্ভূত হয়েছে আধুনিক সিন্ধু নদ থেকে। প্রাচীনকালে গ্রীকরা পারস্যের পূর্বে অবস্থিত সকল দেশকে ইন্ডিজ নামে ডাকত। খ্রিস্টপূর্ব পঞ্চম শতকে হেরোডোটাসের লেখায় এ বিষয়ে প্রমাণ পাওয়া যায়।

## তথ্যসূত্র

বিষয়শ্রেণী:দক্ষিণ-পূর্ব এশিয়ার ভূগোল
বিষয়শ্রেণী:ওশেনিয়ার ভূগোল
বিষয়শ্রেণী:প্রশান্ত মহাসাগরের দ্বীপপুঞ্জ
বিষয়শ্রেণী:এশিয়ার অঞ্চল
বিষয়শ্রেণী:এশিয়ায় ইউরোপীয় উপনিবেশ
বিষয়শ্রেণী:ঐতিহাসিক অঞ্চল
বীচ ভলিবল

**বীচ ভলিবল** আধুনিক অলিম্পিক ক্রীড়া প্রতিযোগিতার অন্তর্ভুক্ত দলগত ক্রীড়াবিশেষ। এতে দু'টি দল খেলায় প্রতিদ্বন্দ্বিতা করে। বালুকাময় মাঠে প্রতি দলে দুইজন খেলোয়াড়ের অংশগ্রহণে চতুর্ভুজ আকৃতির কোর্টটি একটি জাল দ্বারা সমান দুই অংশে বিভক্ত।

## নিয়ম-কানুন
ভলিবল খেলার ন্যায় বীচ ভলিবল খেলারও প্রধান উদ্দেশ্য থাকে বলকে জালের উপর দিয়ে বিপক্ষের সীমানাস্থিত ভূমি স্পর্শ করা। প্রতিপক্ষও আন্তরিকভাবে চেষ্টা করে বলকে ভূমির স্পর্শ থেকে রুখতে। একটি দল বলকে নিজ সীমানায় সর্বাধিক তিনবার স্পর্শ করে প্রতিপক্ষের সীমানায় প্রেরণ করতে পারে। কোর্টের পেছনের অংশে সীমানার বাইরে থেকে সার্ভারের মাধ্যমে বলে আঘাতের মাধ্যমে খেলা শুরু হয়। উভয় দল কর্তৃক বল প্রতিপক্ষের সীমানায় প্রেরণ করে কাবু করার চেষ্টারত থাকে। কোন কারণে বল ভূমিতে স্পর্শ কিংবা সীমানার বাইরে প্রেরণের মাধ্যমে অথবা সঠিকভাবে ফেরত না পাঠালে তা ধারাবাহিকভাবে চলতে থাকে। বীচ ভলিবলের মৌলিক নিয়ম-কানুনগুলো ইনডোর ভলিবলের ন্যায়। বল ভূমিতে স্পর্শের ফলে প্রতিপক্ষ এক পয়েন্ট লাভ করে এবং অপর খেলোয়াড় বলে আঘাতের মাধ্যমে খেলা চালু করবে। এভাবে চারজন খেলোয়াড়ই বলে আঘাতের সুযোগ পায়।

বীচ ভলিবল এবং ইনডোর ভলিবলে কিছু প্রধান পার্থক্য রয়েছে যা নিম্নরূপ:-
* খেলার স্থান হিসেবে বালুময় এলাকা হতে হবে।
* দলীয় সদস্য হবে দুই জন; কোন অতিরিক্ত খেলোয়াড় থাকবে না।
* পয়েন্ট পদ্ধতিতে ৩টি সেট থাকবে। প্রত্যেক সেটে ২১ পয়েন্ট থাকবে। সিদ্ধান্তমূলক সেটে ১৫ পয়েন্ট থাকবে।
* খেলা চলাকালীন কোনরূপ পরামর্শ প্রদান করা যাবে না।
* স্থান পরিবর্তন সংক্রান্ত কোনরূপ ভুল-ভ্রান্তি বীচ ভলিবলে নেই। ইচ্ছেমাফিক খেলোয়াড়েরা স্থান পরিবর্তন করতে পারবে।
* দলীয় স্থান পরিবর্তন প্রতি সাত পয়েন্ট অন্তর পরিবর্তনযোগ্য।

## উৎপত্তি
[250px|thumb| ১৯১৫ সালে হাওয়াইয়ে বীচ ভলিবল খেলোয়াড়গণ। ডানদিকে [ডিউক কাহানামকু।]]
১৯২০ সালে মার্কিন যুক্তরাষ্ট্রের ক্যালিফোর্নিয়ার সান্তা মনিকায় বৃহৎ বালুকাময় এলাকায় নির্মল আনন্দলাভের উদ্দেশ্যে বীচ ভলিবল খেলার উৎপত্তি হয়েছে। একটি স্থায়ী জালের ব্যবস্থা করা হয় এবং জনগণও বিনোদনমূলক খেলা হিসেবে এতে অংশগ্রহণ করে। ফলশ্রুতিতে ব্যক্তি উদ্যোগে ক্লাব গড়ে উঠে। ১৯২২ সালের শেষদিকে এগারটি এ ধরনের ক্লাব দেখা যায়। ১৯২৪ সালে প্রথমবারের মতো আন্তঃক্লাব প্রতিযোগিতা অনুষ্ঠিত হয়।

ইনডোর ভলিবলের ন্যায় শুরুর দিকে বীচ ভলিবল খেলায়ও প্রতি দলে কমপক্ষে ছয়জন খেলোয়াড় থাকতো। বর্তমান কালের দুইজন-খেলোয়াড়বিশিষ্ট বীচ ভলিবল খেলার ধারনাটির ব্যুৎপত্তি ঘটে *পল পাবলো জনসন* নামীয় সান্তা মনিকা এথলেটিক ক্লাবের একজন খেলোয়াড়ের মাধ্যমে। ১৯৩০ সালের গ্রীষ্মকালে তিনি ছয়-জন খেলোয়াড়বিশিষ্ট দলের সদস্যদের উপস্থিতির জন্যে অপেক্ষা করছিলেন। কিন্তু তারা আসতে বিলম্ব করায় দুইজন ব্যক্তির উপস্থিতিতেই খেলার সিদ্ধান্ত নেন। পরবর্তীকালে খেলাটি পরিবর্তিত হয়। চিত্তবিনোদনমূলক খেলা হিসেবে এতে আরো খেলোয়াড়ের অংশগ্রহণ ঘটে। বিশ্বব্যাপী খেলার উপযোগী করে নতুন সংস্করণ তৈরী হয়েছে এবং একমাত্র শীর্ষস্থানীয় প্রতিযোগিতায় প্রতি দলে দুইজন খেলোয়াড়ের অংশগ্রহণ থাকে। বর্তমানে এ খেলাটি বিশ্বের সর্বত্র জনপ্রিয়তা অর্জন করেছে।

## নিয়ন্ত্রক সংস্থা

আন্তর্জাতিক ভলিবল সংস্থা বা এফআইভিবি বীচ ভলিবলসহ ইনডোর ভলিবল এবং ঘাষপূর্ণ মাঠে ভলিবল খেলার আন্তর্জাতিক নিয়ন্ত্রণকারী ক্রীড়া পরিচালনাকারী সংস্থা হিসেবে পরিচিত। এর সদর দফতর সুইজারল্যান্ডের লৌজানে অবস্থিত। বর্তমানে এর সভাপতি হিসেবে রয়েছেন চীনের উই জিঝং।

## তথ্যসূত্র

বিষয়শ্রেণী:সৈকত ভলিবল
বিষয়শ্রেণী:দলগত ক্রীড়া
বিষয়শ্রেণী:যুক্তরাষ্ট্রে উদ্ভাবিত ক্রীড়া
বিষয়শ্রেণী:সৈকতের ক্রীড়া
পিশাচ

[right|thumb|"আমিনাকে পিশাচের সঙ্গে পাওয়া গেল" - [আরব্য রজনীর সিদি নূমানের গল্প থেকে।]]
**পিশাচ** (; ) একধরনের আরব্য পুরাণের দানব বা জ্বীন যা মানুষের মৃতদেহ ভক্ষণ করে। এদেরকে সাধারণত অ-মৃত হিসেবে শ্রেণীবদ্ধ করা হয়। পিশাচতত্ত্ব নিয়ে প্রায় সব ধর্মের নিজস্ব মতামত রয়েছে। এই প্রাণী কবরস্থানে বা জনমানবহীন স্থানে বাস করে বলে মনে করা হয়। এখন পর্যন্ত বিদ্যমান প্রাচীনতম সাহিত্যে উল্লেখ রয়েছে পিশাচরা সম্ভবত এক হাজার এবং এক রাত্রি বাঁচে।

পিশাচ শব্দটি আরও ব্যবহৃত হয় এমন ব্যক্তির ক্ষেত্রে যে কোন ভয়ানক কাজ বা অত্যন্ত জঘন্য কোন অপরাধ করে আনন্দ পায়।

## আরও দেখুন
* জ্বীন জাতি
* ভ্যাম্পায়ার
* জম্বি

## তথ্যসূত্র

বিষয়শ্রেণী:রূপকথা
বিষয়শ্রেণী:পুরাণ
বিষয়শ্রেণী:জ্বীন
বিষয়শ্রেণী:আরব্য কিংবদন্তি জীব
বিষয়শ্রেণী:পৌরাণিক দানব
আবদুল হক (বীর বিক্রম)

:*একই নামের অন্যান্য ব্যক্তিবর্গের জন্য দেখুন [[আবদুল হক]]।*
**আবদুল হক** (জন্ম: অজানা - মৃত্যু: ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
আবদুল হকের জন্ম চট্টগ্রাম জেলার সন্দ্বীপ উপজেলার মুছাপুর গ্রামে। তার বাবার নাম মোহাম্মদ সুকানী এবং মায়ের নাম সাহেরা খাতুন। তার স্ত্রীর নাম খতিজা বেগম। তাদের ছয় ছেলে ও এক মেয়ে।

## কর্মজীবন
আবদুল হক চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। এর অবস্থান ছিল যশোর সেনানিবাসে। ৩০ মার্চ তারা ঝাঁপিয়ে পড়েন মুক্তিযুদ্ধে। বৃহত্তর সিলেটের ধলই, এমসি কলেজসহ আরও কয়েক স্থানে সাহসিকতার সঙ্গে যুদ্ধ করেন।

## মুক্তিযুদ্ধে ভূমিকা
কুড়িগ্রাম জেলার রৌমারীতে। ১৯৭১ সালে রৌমারী থানা (বর্তমানে উপজেলা) মুক্ত ছিল। পাকিস্তান সেনাবাহিনী রৌমারী দখলের জন্য জুলাই মাসের শেষ থেকে একের পর এক আক্রমণ পরিচালনা করে। আগস্ট মাসের প্রথমার্ধে শুধু রৌমারীর একাংশ কোদালকাঠি দখল করতে সক্ষম হয়। এখানে অবস্থান নিয়ে তারা রৌমারী থানাসদর দখলের চেষ্টা করতে থাকে। পাকিস্তান সেনাবাহিনী বারবার আক্রমণ করেও মুক্ত ভূখণ্ড দখল করতে ব্যর্থ হলো। তারা বারবার আক্রমণ করছে একটি কারণে, ১৪ আগস্ট পাকিস্তানের জাতীয় দিবস। এর আগেই মুক্তিবাহিনীর নিয়ন্ত্রণে থাকা এলাকা দখল করে সেখানে পাকিস্তানি পতাকা উত্তোলন করতে হবে। ১৪ আগস্ট পতাকা তোলার স্বপ্ন ভেঙে খানখান হওয়ায় পাকিস্তানি সেনারা মুক্ত এলাকা দখলের জন্য মরিয়া হয়ে ওঠে। এতে মুক্তিবাহিনীর প্রতিরক্ষা অবস্থান কিছুটা নাজুক হয়ে পড়ে। তখন আবদুল হকসহ এক দল নতুন মুক্তিযোদ্ধা সেখানে এসে অবস্থান নেন। ১৬ সেপ্টেম্বর পাকিস্তান সেনাবাহিনী আবার আক্রমণ চালায়। আবদুল হকসহ নতুন মুক্তিযোদ্ধারা যে প্রতিরক্ষা অবস্থানে ছিলেন, সেখানেই পাকিস্তানি সেনারা আক্রমণ করে। এরপর সেখানে তুমুল যুদ্ধ হয়। আবদুল হক ও তার সহযোদ্ধারা বীরত্বের সঙ্গে যুদ্ধ করে পাকিস্তান সেনাবাহিনীকে প্রতিরোধ করেন। পাকিস্তান সেনাবাহিনী ২১, ২৪ ও ২৬ সেপ্টেম্বর আবার সেখানে আক্রমণ করে। এর মধ্যে ২১ ও ২৪ সেপ্টেম্বরের আক্রমণ ছিল ভয়াবহ। বহুসংখ্যক গানবোট, স্টিমার ও লঞ্চ নিয়ে তারা সোনাভরি নদীর মোহনা হয়ে অগ্রসর হয়। ব্যাপক ফায়ার সাপোর্টের সাহায্য নিয়ে তারা মুক্তিযোদ্ধাদের প্রতিরক্ষা অবস্থানে উঠে পড়ার চেষ্টা করে। আবদুল হক ও তার সহযোদ্ধারা সাহসিকতার সঙ্গে সেই আক্রমণ প্রতিহত করেন। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৮১-এ মৃত্যু
বিষয়শ্রেণী:চট্টগ্রাম জেলার মুক্তিযোদ্ধা
থ্রম্বোএঞ্জিয়াইটিস অবলিটের‍্যান্স

**বার্জারস ডিজিস** বা 'থ্রোম্বোএঞ্জাইটিস অবলিটারেন্স' এক ধরনের রোগ (Thromboangiitis obliterans, Buerger's disease)। এতে ধীরে ধীরে হাত ও পায়ের ধমনী ও শিরায় প্রদাহ হয় এবং রক্ত চলাচলে প্রতিবন্ধকতা তৈরি হয়। তামাক সেবনের সাথে এই রোগের জোরালো সম্পর্ক আছে, অর্থাৎ তামাকসেবীরা এই রোগে আক্রান্ত হয়ে থাকেন।  তামাকের ধূমপান বা তামাক পাতা সরাসরি 'সাদাপাতা' বা 'দোক্তা' হিসেবে খেলেও এটি হয়। (Berger's disease নামে IgA nephropathy জাতীয় অন্য একটি রোগ আছে; এই রোগটি তা থেকে ভিন্ন)।

## তথ্যসূত্র

## বহিঃসংযোগ
* Brandon Carmichael 
* Johns Hopkins University http://vasculitis.med.jhu.edu/typesof/buergers.html

বিষয়শ্রেণী:ধমনি, শাখা ধমনি, এবং কৈশিক জালিকার রোগ
ববি রিগস্‌

**রবার্ট লেরিমোর রিগস্‌** মার্কিন যুক্তরাষ্ট্রের একজন প্রখ্যাত লন টেনিস খেলোয়াড়; যিনি টেনিস বিশ্বে **ববি রিগস্‌** নামেই সমধিক পরিচিত। তিনি ১৯৪১, ১৯৪৬ ও ১৯৪৭ সালে টেনিস খেলোয়াড়েদের বিশ্ব রেঙ্কিং-এ ১ নং খেলোয়াড় ছিলেন। রিগস্‌ তার খেলোয়াড়ী জীবনে টেনিসের গ্রান্ড স্লাম টুর্নামেন্টের ৩ টি একক, ১ টি দ্বৈত এবং ২ টি মিশ্র দ্বৈত খেতাব জয়ী হয়েছেন। তিনি ১৯৭৩ সালে লিঙ্গের যুদ্ধ নামক টেনিস ম্যাচে বিলি জিন কিং -এর নিকট পরাজিত হন।

## ব্যক্তিগত তথ্য
ববি রিগস্‌ ১৯১৮ সালের ২৫ ফেব্রুয়ারি মার্কিন যুক্তরাষ্ট্রের লস এঞ্জেলস শহরে জন্মগ্রহণ করেন এবং ৭৭ বছর বয়সে ১৯৯৫ সালের ২৫ অক্টোবর তারিখে মার্কিন যুক্তরাষ্ট্রের ক্যালিফোর্নিয়ার এনসিনিটাস শহরে মৃত্যুবরণ করেন।

## জুনিয়র পর্যায়ের খেলোয়াড় হিসেবে সাফল্য

## শৌখিন খেলোয়াড় হিসেবে সাফল্য

## পেশাদার খেলোয়াড় হিসেবে সাফল্য

## তথ্যসূত্র

## উৎস
* 
* *Tennis Is My Racket*, by Bobby Riggs, 1949, New York
* 
* Tom LeCompte, "The 18-Hole Hustle," *American Heritage Magazine,* August/September 2005  Volume 56, Issue 4.
* 
* 
* Caroline Seebohm, Little Pancho, 2009.
* Pancho Gonzales, Man with a Racket, 1959.
* Gardnar Mulloy, As It Was, 2009.
* Los Angeles Tennis Club.

বিষয়শ্রেণী:১৯১৮-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:মার্কিন টেনিস খেলোয়াড়
বিষয়শ্রেণী:উইম্বলডন বিজয়ী (প্রাক-উন্মুক্ত যুগ)
বিষয়শ্রেণী:মার্কিন পুরুষ টেনিস খেলোয়াড়
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:আন্তর্জাতিক টেনিসের হল অব ফেমে প্রবেশকারী
বিষয়শ্রেণী:মার্কিন যুক্তরাষ্ট্রের জাতীয় চ্যাম্পিয়ন (টেনিস)
বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:পুরুষদের দ্বৈতে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিষয়শ্রেণী:মার্কিন যুক্তরাষ্ট্রের নৌবাহিনীর নাবিক
আবদুল হক (দ্ব্যর্থতা নিরসন)

**আবদুল হক** নামটি দিয়ে বোঝানো হতে পারে -

* আবদুল হক (বীর বিক্রম), মুক্তিযুদ্ধের বীর বিক্রম খেতাবপ্রাপ্ত মুক্তিযোদ্ধা।
* আবদুল হক (মুক্তিযোদ্ধা), মুক্তিযুদ্ধের খেতাবপ্রাপ্ত।
* আবদুল হক (প্রাবন্ধিক) - বাংলাদেশী প্রাবন্ধিক।
* আবদুল হক (বীর প্রতীক), মুক্তিযুদ্ধের খেতাবপ্রাপ্ত।
* আব্দুল হক (দিনাজপুরের রাজনীতিবিদ) -বাংলাদেশের রাজনীতিবিদ, মুক্তিযোদ্ধা ও দিনাজপুর-৫ আসনের সাবেক সংসদ সদস্য।
* আবদুল হক (কুষ্টিয়ার রাজনীতিবিদ) -বাংলাদেশের রাজনীতিবিদ ও কুষ্টিয়া-৪ আসনের সাবেক সংসদ সদস্য।
* আবদুল হক (সচিব) -বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন।
* আবদুল হক (রাজনীতিবিদ)- একজন বাঙালি সশস্ত্র বিপ্লববাদী, সাম্যবাদী রাজনীতিবিদ।
* আবুল ওফা মোহাম্মদ আবদুল হক

## আরও দেখুন

* মুহাম্মদ আব্দুল হক, সিলেট বিভাগের একজন প্রবীণ রাজনীতিবিদ
* আবদুল হক ভূঁইয়া, মুক্তিযুদ্ধের বীর বিক্রম খেতাবপ্রাপ্ত মুক্তিযোদ্ধা

* আবদুল হক চৌধুরী, বাংলাদেশী লেখক
* মৌলভী আবদুল হক , ছিলেন একজন পণ্ডিত এবং ভাষাতত্ত্ববিদ।
* মোহাম্মদ আবদুল হক, বাংলাদেশী আমলা, সংসদ সদস্য ও ভূমি প্রশাসন ও ভূমি সংস্কার মন্ত্রী
বিলি জিন কিং

**বিলি জিন কিং** (; জন্ম: ২২ নভেম্বর, ১৯৪৩) মার্কিন যুক্তরাষ্ট্রের একজন প্রখ্যাত নারী লন টেনিস খেলোয়াড়। তিনি তার খেলোয়াড়ী জীবনে টেনিসের গ্রান্ড স্লাম টুর্নামেন্টের ১২ টি একক, ১৬ টি দ্বৈত এবং ১১ টি মিশ্র দ্বৈত খেতাব জয়ী হয়েছেন। বিলি জিন কিং ১৯৭৩ সালে লিঙ্গের যুদ্ধ নামক টেনিস ম্যাচে ববি রিগস্‌কে পরাজিত করে টেনিস খেলায় নারীদের আধিপত্যের প্রমাণ দেন।

## ব্যক্তিগত তথ্য
বিলি জিন কিং ১৯৪৩ সালের ২২ নভেম্বর মার্কিন যুক্তরাষ্ট্রের ক্যালিফোর্নিয়ার লং বীচ শহরে জন্মগ্রহণ করেন। তিনি লং বীচ পলিটেকনিক হাই স্কুল থেকে গ্রাজুয়েশন সম্পন্ন করার পর তিনি ক্যালিফোর্নিয়া স্টেট ইউনিভার্সিটি লস এঞ্জেলসে পড়াশোনা করেন।
১৯৬৫ সালে বিলি জিন ল্যারি কিং-কে বিয়ে করেন; তবে ১৯৮৭ সালে তাদের বিচ্ছেদ ঘটে। ব্যক্তিগত জীবনে তিনি সমকামী বলে এরপর থেকে নারী সঙ্গীর সাথে জীবনযাপন করছেন।

বর্তমানে বিলি জিন কিং নিউইয়র্ক ও শিকাগো শহরে বসবাস করেন।

## জুনিয়র পর্যায়ের খেলোয়াড় হিসেবে সাফল্য

## পেশাদার খেলোয়াড় হিসেবে সাফল্য

## সম্মাননা

## তথ্যসূত্র

## আরও পড়ুন
*
*Jones, Ann, *A Game of Love*, 1971
*
*Overman, Steven J. and K. B. Sagert, *Icons of Women's Sport.* Greenwood Press, 2012, Vol. 1.
*
*Ware, Susan. *Game, Set, Match: Billie Jean King and the Revolution in Women's Sports* (University of North Carolina Press; 2011) 282 pages; Combines biography and history in a study of the tennis player, liberal feminism, and Title IX.

## বহিঃসংযোগ

* 
* 
* 
* 
* Official Wimbledon profile
* Billie Jean King Tennis Center, Long Beach, California 

বিষয়শ্রেণী:মার্কিন টেনিস খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:মার্কিন নারী টেনিস খেলোয়াড়
বিষয়শ্রেণী:মার্কিন নারীবাদী
বিষয়শ্রেণী:অস্ট্রেলিয়ান ওপেন বিজয়ী
বিষয়শ্রেণী:ফ্রেঞ্চ চ্যাম্পিয়নশীপের (টেনিস) চ্যাম্পিয়ন
বিষয়শ্রেণী:ফ্রেঞ্চ ওপেন বিজয়ী
বিষয়শ্রেণী:টেনিস ধারাভাষ্যকার
বিষয়শ্রেণী:আন্তর্জাতিক টেনিসের হল অব ফেমে প্রবেশকারী
বিষয়শ্রেণী:মার্কিন যুক্তরাষ্ট্রের জাতীয় চ্যাম্পিয়ন (টেনিস)
বিষয়শ্রেণী:ইউএস ওপেন বিজয়ী
বিষয়শ্রেণী:উইম্বলডন বিজয়ী
বিষয়শ্রেণী:উইম্বলডন বিজয়ী (প্রাক-উন্মুক্ত যুগ)
বিষয়শ্রেণী:বিশ্বের ১নং টেনিস খেলোয়াড়
বিষয়শ্রেণী:এলজিবিটিকিউ টেনিস খেলোয়াড়
বিষয়শ্রেণী:নারীদের এককে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:নারীদের দ্বৈতে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:শর্টি পুরস্কার বিজয়ী
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:বিবিসি ক্রীড়া ব্যক্তিত্ব হিসাবে আজীবন সম্মাননা পুরস্কার প্রাপক
বিষয়শ্রেণী:১৯৪৩-এ জন্ম
বিষয়শ্রেণী:অস্ট্রেলিয়ান চ্যাম্পিয়নশীপের (টেনিস) চ্যাম্পিয়ন
বিষয়শ্রেণী:লরিয়াস বিশ্ব ক্রীড়া পুরস্কার বিজয়ী
বিষয়শ্রেণী:নারীবাদী সমকামী নারী
বিষয়শ্রেণী:সমকামী নারী ক্রীড়াবিদ
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:লেজিওঁ দনর প্রাপক
বিষয়শ্রেণী:লং বিচ পলিটেকনিক উচ্চ বিদ্যালয়ের প্রাক্তন শিক্ষার্থী
বিষয়শ্রেণী:মার্কিন সমকামী নারী ক্রীড়াবিদ
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি
লিঙ্গের যুদ্ধ (টেনিস)

**লিঙ্গের যুদ্ধ** () টেনিস খেলায় আয়োজিত একটি জনপ্রিয় দ্বৈরথ, যেখানে একজন নারী খেলোয়াড় একজন পুরুষ খেলোয়াড়ের বিরুদ্ধে প্রতিযোগিতায় অংশ নেন। বিশ্বে এখন পর্যন্ত (২০১২) এরূপ ৩টি প্রধান ম্যাচ অনুষ্ঠিত হয়েছে, এছাড়াও ৩টি অপ্রধান ম্যাচের আয়োজন করা হয়েছে।

## ১ম লিঙ্গের যুদ্ধ ম্যাচ
মার্গারেট কোর্ট বনাম ববি রিগস্‌; যাতে ববি রিগস্‌ ৬-২, ৬-১ সেটে জয়ী হন।

## ২য় লিঙ্গের যুদ্ধ ম্যাচ
বিলি জিন কিং বনাম ববি রিগস্‌; যাতে বিলি জিন ৬-৪, ৬-৩, ৬-৩ সেটে জয়ী হন।

## ৩য় লিঙ্গের যুদ্ধ ম্যাচ
মার্টিনা নাভ্রাতিলোভা বনাম জিমি কনর্স; জিমি কনর্স ৭-৫, ৬-২ সেটে জয়ী হন।

## অপ্রধান ম্যাচগুলো

## তথ্যসূত্র

বিষয়শ্রেণী:খেলাধুলা
বিষয়শ্রেণী:লিঙ্গবৈষম্য
বিষয়শ্রেণী:টেনিস প্রতিযোগিতা
বিষয়শ্রেণী:নারীবাদ ও ইতিহাস
বিষয়শ্রেণী:পুরুষদের ক্রীড়া
বিষয়শ্রেণী:নারীদের টেনিস
টিপা ফল

**টিপা ফল** বা ফেলা/প্যালা গোটা এক ধরনের টক মিষ্টি অপ্রচলিত ফল। এর অন্যান্য নামগুলো হলো- টিপফল, টিপটিপানি, টিপাটিপি, লুকলুকি, পেলাগোটা, প্যালা, পায়েলা, ঝিটকি, পলাগোটা, টকরই, পানিয়ালা, পানি আমলা, পাইন্না, পাইন্যাগুলা, বেহুই ইত্যাদি। এর ইংরেজি নাম Indian plum বা coffee plum এবং বৈজ্ঞানিক নাম *Flacourtia jangomas* বা *Flacourtia cataphracta*। এটি নিচুভূমি এবং পাহাড়ি এলাকার বৃষ্টিবহুল অঞ্চলের 'উইলো' পরিবারভুক্ত বৃক্ষ।  বৈঁঁচি ও টিপাফল একই গণের উদ্ভিদ।

## বিস্তার

এটি দক্ষিণপূর্ব এশিয়া এবং পূর্ব এশিয়াতে ব্যাপকভাবে চাষ করা হয়। অনেক অঞ্চলে এটি চাষ করার ক্ষেত্র ছেড়ে মুক্তভাবে জন্মে থাকে।  এর আদি নিবাস জানা যায়নি তবে ধারণা করা হয়, এটি এশিয়ার ক্রান্তীয় অঞ্চল বা ভারতবর্ষে উদ্ভূত। 

## বর্ণনা

এটি ছোট গুল্ম বা বৃক্ষ যা দশ মিটার পর্যন্ত লম্বা হতে পারে। গাছ কাঁটাযুক্ত। কাঁটাগুলো শাখান্বিত ও যুথবদ্ধ। ডালপালাতেও কাঁটা থাকে। পাতা একক, ডিম্বাকৃতি, কিছুটা লম্বাটে। অগ্রভাগ সূঁচালো। সবুজ রংয়ের পাতা কিছুটা ঢেউ খেলানো থাকে। পাতার কিনারায় সামান্য খাঁজ কাটা থাকে। গাছে মার্চ-এপ্রিল মাসে ফুল আসে। এর ফুল ছোট, সাদাটে সবুজ থেকে বেগুনী এবং সুগন্ধী। ফুল ফোটে গুচ্ছাকারে। ফল গোলাকার মার্বেলের মতো, খোসা পাতলা ও মসৃণ। কাঁচা অবস্থায় সবুজ। কাঁচা ফলও খাওয়া যায়। ফল পাকে জুলাই-আগস্ট মাসে। পাকা ফলের সংরক্ষণ গুণ ভালো। ফল পাকলে লালচে বেগুনী রঙের হয়। পাকা ফলের ভেতরটা বাদামী বা কালচে গোলাপী রঙের। টিপা ফল পাকার পরে টিপে নরম করে খেতে হয়; এই কারণে এমন নামকরণ হয়েছে। আচার বা শরবত করেও এটি খাওয়া হয়। এর ছালে ঔষধি গুণ আছে বলেও অনেকে ধারণা করে থাকেন।  কাঠের জন্যেও এই গাছ চাষ করা হয়। 'কুইন্সল্যান্ড ফ্রুট ফ্লাই' (*Bactrocera tryoni*) নামক এক প্রকার মাছির আবাস ও আশ্রয় হিসেবে এই গাছের পরিচিতি রয়েছে।  অপ্রচলিত এই ফলটি এখন বাংলাদেশে অনেক সহজলভ্য; এর চাষ ও বাণিজ্যিক উৎপাদন ধীরে ধীরে বাড়ছে।
## চিত্রশালা

Image:Flacourtia-jangomas-tipafol.jpg|টিপা ফল
Image:Amloki-tipafol dhaka.jpg|ঢাকার রাজপথে টিপাফল ও আমলকি বিক্রি হচ্ছে
Image:Coffee plum and indian goosesberry.jpg|টিপাফল ও আমলকি
Image:Coffee plum vendor.jpg|টিপাফল
Image:Flacourtia jangomas seeds fruit.jpg|টিপাফল ও এর বীজ
Image:Tipafol1.jpg|টিপাফল
Image:Tipafol-amloki-vendor.jpg|টিপাফল ও আমলকি বিক্রেতা। মালিবাগ, ঢাকা, বাংলাদেশ



## তথ্যসূত্র

## বহিঃসংযোগ

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:উদ্ভিদ
বিষয়শ্রেণী:গাছ
আন্তর্জাতিক শান্তি দিবস

**আন্তর্জাতিক শান্তি দিবস** বা **বিশ্ব শান্তি দিবস** হলো জাতিসংঘ-ঘোষিত একটি আন্তর্জাতিক দিবস, যা প্রতি বছর ২১ সেপ্টেম্বর পালিত হয়। বিশ্বব্যাপী শান্তি প্রতিষ্ঠার লক্ষ্যে ঘোষিত দিবসটির উদ্দেশ্য হলো পৃথিবী থেকে যুদ্ধ ও সংঘাত চিরতরে নিরসন; এবং সেই লক্ষ্যে পৃথিবীর যুদ্ধরত অঞ্চলসমূহে যুদ্ধবিরতি কার্যকরের মাধ্যমে সেসব অঞ্চলে মানবিক সহায়তা পৌঁছে দেওয়া। দিবসটি ১৯৮১ সালে সর্বপ্রথম উদ্‌যাপিত হয়। বর্তমানে জাতিসংঘের সকল সদস্য রাষ্ট্র, বিভিন্ন রাজনৈতিক ও সামরিক দলের সদস্য এবং বিশ্বব্যাপী বিভিন্ন অঞ্চলের জনগণ যথাযোগ্য মর্যাদায় দিবসটি পালন করে থাকেন।

প্রতিবছর নিউইয়র্কে জাতিসংঘ সদরদপ্তরে “শান্তির ঘণ্টা” বাজানোর মধ্য দিয়ে দিবসটির উদ্‌যাপনের সূচনা হয়। বিশ্বব্যাপী (আফ্রিকা মহাদেশ ছাড়া) শিশুদের থেকে সংগৃহীত ধাতব মুদ্রা গলিয়ে নির্মিত এই ঘণ্টা জাপানের কার্যরত জাতিসংঘের সংগঠনসমূহ ১৯৫৪ সালে নিউ ইয়র্কের সদর দপ্তরে উপহার হিসেবে প্রদান করে। এই ঘণ্টা স্মরণ করিয়ে দেয়: “যুদ্ধের পরিণাম মানুষের মৃত্যু”। এছাড়া ঘণ্টাটির পার্শ্ববর্তী সড়কে ইংরেজিতে “স্থিতিশীল বৈশ্বিক শান্তি দীর্ঘজীবী হোক” বাণী খোদাই করা রয়েছে।

সাম্প্রতিককালে আন্তর্জাতিক শান্তি দিবসের অনুষ্ঠানসমূহের জন্য জাতিসংঘ একটি অনুসন্ধানযোগ্য মানচিত্র প্রকাশ করেছে।

## ইতিহাস
১৯৮১ সালে জাতিসংঘের সাধারণ অধিবেশনে একটি যুদ্ধবিহীন বিশ্ব প্রতিষ্ঠার যুক্তরাজ্য ও কোস্টারিকার একটি প্রস্তাব গৃহীত হয়। জাতিসংঘ সাধারণ অধিবেশনের গৃহীত প্রস্তাব নম্বর ৩৬/৬৭ অনুসারে প্রতি বছরের সেপ্টেম্বর মাসের তৃতীয় মঙ্গলবার জাতিসংঘ সাধারণ পরিষদের অধিবেশন শুরু হওয়ার দিনটিকে “যুদ্ধ নয়, শান্তি চাই” স্লোগানে “আন্তর্জাতিক শান্তি দিবস” হিসেবে ঘোষণা দেওয়া হয়। পরবর্তীতে, ২০০১ সালের ৭ সেপ্টেম্বর, জাতিসংঘ সাধারণ পরিষদের গৃহীত প্রস্তাব নম্বর ৫৫/২৮২ অনুসারে ২০০২ সাল থেকে প্রতিবছরের ২১ সেপ্টেম্বর তারিখে “আন্তর্জাতিক শান্তি দিবস” হিসেবে উদ্‌যাপনের সিদ্ধান্ত নেওয়া হয়।

## উদ্‌যাপন
আন্তর্জাতিক শান্তি দিবস উপলক্ষে জাতিসংঘের মহাসচিব প্রথমে নিউ ইয়র্কে “শান্তির ঘণ্টা” বাজান ও বিশেষ বাণী প্রদান করেন। জাতিসংঘের সদস্য রাষ্ট্রসমূহের বিভিন্ন সরকারি ও বেসরকারি সংস্থা এই দিনে বিশেষ অনুষ্ঠান আয়োজন করে থাকে। এছাড়াও বিভিন্ন দেশের শিল্পী, শিক্ষাবিদ ও মানবতাবাদীদের “জাতিসংঘ শান্তিদূত” হিসেবে নিয়োগ করা হয় ও তাদের বিভিন্ন কর্মকাণ্ড স্মরণ করা হয়ে থাকে।

## আরও দেখুন
* আন্তর্জাতিক অহিংসা দিবস
* আন্তর্জাতিক জাতিসংঘ শান্তিরক্ষী দিবস
* বিশ্ব শান্তি
* শান্তি আন্দোলন

## তথ্যসূত্র

## বহিঃসংযোগ

* 

বিষয়শ্রেণী:জাতিসংঘের দিবস
বিষয়শ্রেণী:আন্তর্জাতিক উদ্‌যাপন
বিষয়শ্রেণী:সেপ্টেম্বর উদ্‌যাপন
বিষয়শ্রেণী:শান্তি
লাঠির মানব

thumb|লাঠির মানব
**লাঠির মানব** (স্টিক ম্যান) : এটি একটি লাইন এবং বিন্দু গঠিত অঙ্কন যা কিনা মানুষের আকৃতি বা গঠন সদৃশ।
 
* অঙ্কন : একটি স্টিক মানুষ অঙ্কন করা খুব সহজ কাজ। একটি লাঠির মানব চিত্রে, মাথাকে একটি বৃত্ত দ্বারা; হস্ত, পা, শরীরকে সোজা লাইন দ্বারা প্রতিনিধিত্ব করা হয়। তাছারা কিছুক্ষেত্রে চোখ, মুখ আর চুল দ্বারা খুঁটিনাটি তুলে ধরা হয়। এই আকৃতি সহজেই একটি কলম, পেন্সিল, চিহ্নিতকারী বা লেখার জন্য যা থাকে তাই দ্বারা অঙ্কন করা যায়।
* ইতিহাস : মিশরীয়রা এবং চীনারা — মানুষ এবং অন্যান্য বস্তুকে সরলীকৃত করার জন্য এই শিল্পটির ভাষাগত প্রতীক হিসেবে ব্যবহার শুরু করেছিল। এছাড়াও আধুনিক ইতিহাসে, আইসোটাইপ (ছবির ভাষা) ব্যবসায়িকভাবে এর ব্যবহার প্রসার করে। প্রথম আন্তর্জাতিক স্তরে ১৯৬৪ সালে টোকিওর সামার অলিম্পিক্স-এর ব্যবহার করে। তাদের এই অঙ্কন আজকের বিশ্বে অনেক মাধ্যমে ব্যাপকভাবে ব্যবহৃত হয়ে চলেছে।
* লাঠির মানব এনিমেশন :
* এডোবি ফ্ল্যাশ : আজকাল অ্যাডোবি ফ্ল্যাশ দিয়ে তৈরি স্টিক ফিগারস অ্যানিমেশন প্রায়ই তৈরি করা হয়, যা খুব জনপ্রিয় হয়ে থাকে। স্টিক ম্যান আঁকা সহজ বিধায় এর অ্যানিমেশন করাও সহজ।

## তথ্যসূত্র

বিষয়শ্রেণী:অঙ্কনপদ্ধতি
বিষয়শ্রেণী:অঙ্কন
বিষয়শ্রেণী:অ্যানিমেশন কৌশল